Schwendibach

Schwendibach estis ĝis la 31-a de decembro 2009 komunumo de la distrikto Thun kaj ekde la 1-a de januaro 2010 komunumo de la administra distrikto Thun en Kantono Berno, Svislando. Ĝi havis 266 loĝantojn je la 31-a de decembro 2010.

 Geografio 
Schwendibach situas en la Svisaj Antaŭalpoj en Berna Oberlando ĉe la norda deklivo sur la suda flanko de la valo de de la rivero Zulg, proksimume ses kilometrojn orientnordoriente de la centro de la urbo Thun. La komunumo, kiu ne disponas pri efektiva centro, konsistas el la setlejoj Allmerüti (sur alteco de 777 m s.m. en okcidento de la komunumo), Bolzacher (sur alteco de 870 m s.m. sude de la geografia centro de la komunumo), Dörfli (sur alteco de 840 m s.m. proksimume en la geografia centro de la komunumo), Barmettlen (sur alteco de 930 m s.m. en sudoriento de la komunumo), kaj Käserei (sur alteco de 815 m s.m. en nordoriento ĉe la vojo nr-o 1140 al Homberg). Krome al la komunumo apartenas kelkaj biengrupoj kaj izolitaj bienoj. La plej malalta punkto de la komunumo situas sur alteco de 690 m s.m. en nordo kaj la plej alta punkto sur alteco de 1032 m s.m. en sudo.Fonto: Reta mapo 1:20000 de Swisstopo

La teritorio de la laŭ areo plej malgranda komunumo de la administra distrikto etendiĝas sur areo de 1,50 km², de kiuj 20,5% estas kovritaj de arbaro, 59,5% servas por agrikulturo kaj 10,6% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Schwendibach limas en nordoriento al Homberg, en sudo al Thun, kaj en nordokcidento al Steffisburg.

 Ekonomio 
Schwendibach estas kampara vilaĝo kun lakto kaj fromaĝoproduktado. Pro la proksimeco de la aglomeraĵo de Thun kaj Steffisburg, konsiderinda parto de la loĝantaro laboras en la proksima urbo. Post kiam la mezgradaj klasoj de la lernejoj en la jaro 2004 estis translokigitaj al la lernejo de Buchen, la komunuma administracio translokiĝis al la lernejo, kiu ankaŭ servas por kunvenejo de la komunuma asembleo.Fonto: Informoj pri la Schwendibach en la retejo de la komunumo 

 Trafiko 
En nordo tra la komunumo pasas la vojo nr-o 1140 de Steffisburg al Teuffenthal. La ceteran komunuman teritorion oni atingas per tri kurboriĉaj vojetoj. La plej proksima alveturejo al la svisa aŭtovojo A6 situas proksimume 5 kilometrojn okcidente de la komunumo norde de Thun sur la teritorio de la komunumo Heimberg. La komunumo estas konektita al la publika transportreto per la buslinio n-ro 33 de la transportentrepreno Thun-Interlaken de Thun al Teuffenthal.

 Historio 
La unua dokumenta mencio de Schwendibach datiĝas de la 29-a de maro 1308 kiel Svendibach.
Fonto: Teksto pri la historio de Schwendibach en la retejo de la komunumo  Dum mezepoko Schwendibach apartenis al la ekstera kiburga voktejo, kun kiu ĝi en la jaro 1384 fariĝis havaĵo de la urbo Berno kaj estis atribuita al la libera tribunalo de Steffisburg. Post la fino de la Helveta Respubliko Schwendibach estis atribuita al la distrikto Thun. En la jaro 2010 la antaŭa distrikto Thun estis integrita al la nova samnoma administra distrikto.Fonto: Anne-Marie Dubler: Schwendibach en Historia Leksikono de Svislando (2011-05-19)

 Notoj kaj referencoj 


 Eksteraj ligiloj 

 Oficiala retejo de la komunumo Schwendibach